Foto: FAH

SVI GRANIČNI prijelazi prema Srbiji od večeras su zatvoreni, priopćeno je iz MUP-a. U priopćenju se navodi da će granični prijelazi ostati zatvoreni do daljnjeg.



"Za sav promet zatvoreni su granični prijelazi Ilok, Ilok 2, Principovac, Principovac 2, Tovarnik, Erdut i Batina, zbog povećanog dolaska imigranata", poručuju iz Hrvatskog autokluba HAK.



Evo informacije koju je medijima oko 23 sata poslalo ministarstvo Ranka Ostojića, zajedno s obavijesti da je u Hrvatsku do 22 sata ušlo više od 11 tisuća izbjeglica:



"PU vukovarsko-srijemska i PU osječko-baranjska temeljem članka 195. Zakona o sigurnosti prometa na cestama i čl. 96. Zakona o upravnom postupku donijele su rješenje o zabrani prometa na dijelu:



- državne ceste broj 46, od granične crte Republike Hrvatske s Republikom Srbijom, u dubini od 700 metara, uključujući i granični prijelaz Tovarnik

- državne ceste broj 2 od granične crte RH sa RS u dubini od 300m uključujući i područje graničnog prijelaza Ilok

- lokalne ceste 46039 od granične crte RH sa RS u dubini od 300 metara, uključujući i područje graničnog prijelaza Ilok2

- županijske ceste br 4199 od granične crte RH sa RS u dubini od 300 metara uključujući i područje graničnog prijelaza Principovac

- lokalne ceste br 46040 od granične crte RH s RS u dubini 300 metara uključujući i područje graničnog prijelaza Principovac2.

- državne ceste 212 od granične crte RH sa RS u dubini od 500m uključujući i područje graničnog prijelaza Batina

- državne ceste broj 213 od granične crte RH sa RS u dubini od 500m uključujući i područje graničnog prijelaza Erdut.



Ove mjere primjenjivale su se periodično od popodnevnih sati, a trenutno su sve aktivne i na snazi do daljnjega".

Tekst se nastavlja ispod oglasa

> Kako je protekao dan na istoku Hrvatske čitajte ovdje